
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 825 

15 Σεπτεμβρίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανάθεση έργου με μίσθωση από τη Φοιτητική Λέσχη του 

Πανεπιστημίου Θεσσαλονίκης. 1 

Ίδρυση και λειτουργία Εκκλησιαστικού Ιδρύματος, υπό την 
άμεση εξάρτηση της Ιεράς Μητροπόλεως Κερκύρας, 
Παξών και Διαποντίων Νήσων με την επωνυμία «ΕΚ- 
ΚΛΗΣΙΑΣΤΙΚΑΙ ΚΑΤΑΣΚΗΝΩΣΕΙΣ - ΚΕΝΤΡΟΝ ΕΠΙ¬ 
ΚΟΙΝΩΝΙΑΣ ΤΗΣ ΙΕΡΑΣ ΜΗΤΡΟΠΟΛΕΩΣ ΚΕΡΚΥ¬ 
ΡΑΣ, ΠΑΞΩΝ ΚΑΙ ΔΙΑΠΟΝΤΙΩΝ ΝΗΣΩΝ» . 2 

Ίδρυση και λειτουργία Εκκλησιαστικού Ιδρύματος της Ιε¬ 
ράς Μητροπόλεως Κερκύρας, Παξών και Διαποντίων 
Νήσων με την επωνυμία «ΚΕΝΤΡΟΝ ΣΥΜΠΑΡΑΣΤΑ- 
ΣΕΩΣ ΑΤΟΜΩΝ ΚΑΙ ΠΑΙΔΙΩΝ ΜΕ ΕΙΔΙΚΕΣ ΑΝΑ¬ 
ΓΚΕΣ» . 3 

Ίδρυση και λειτουργία Εκκλησιαστικού Ιδρύματος στην 
Κέρκυρα της Ιεράς Μητροπόλεως Κερκύρας, Παξών 
και Διαποντίων Νήσων, υπό την επωνυμία «Πνευματι¬ 
κόν Κέντρον Κερκύρας «Ο ΑΓΙΟΣ ΣΠΥΡΙΔΩΝ» της Ιε¬ 
ράς Μητροπόλεως Κερκύρας, Παξών και Διαποντίων 


Νήσων. 4 

Σύσταση και λειτουργία «Γενικού Φιλοπτώχου Ταμείου Ό 

ΑΓΙΟΣ ΣΠΥΡΙΔΩΝ”» και «Ενοριακών τοιούτων» . 5 

Κατάργηση της 3/1982 Αστυνομικής Διάταξης, τέως Διοι- 

κήσεως Χωροφυλακής Έδεσσας . 6 

Κατάργηση της 14/1982 Αστυνομικής Διάταξης, τέως 
Διοικήσεως Χωροφυλακής Έδεσσας. 7 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Β2/4992 (1) 

Ανάθεση έργου με μίσθωση από τη Φοιτητική Λέσχη του Πα¬ 
νεπιστημίου Θεσσαλονίκης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, 
ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 15 του Ν. 1735/87. 

2. Την αριθμ. 206/17.6.1996 πράξη του Υπουργικού Συμ¬ 
βουλίου. 

3. Την αριθμ. 33361/5.9.1991 κοινή υπουργική απόφαση 
(ΦΕΚ 703/91 τ.Β') «Μεταβίβαση εξουσίας υπογραφής σύμ¬ 
φωνα με το άρθρο 7, παρ. 1 του Ν. 1943/91». 


4. Το αριθμ. 448/26.11.1996 έγγραφο της Φοιτητικής Λέ¬ 
σχης του Πανεπιστημίου Θεσσαλονίκης, αποφασίζουμε: 

Καθορίζουμε τον αριθμό των προσώπων που μπορεί η Φοι¬ 
τητική Λέσχη του Πανεπιστημίου Θεσσαλονίκης να αναθέσει 
έργο με μίσθωση, σε δύο (2) γιατρούς παθολόγους για χρο¬ 
νικό διάστημα ενός (1) έτους με συνολική αμοιβή το ποσόν 
των επτά εκατομμυρίων (7.000.000) δραχμών, το οποίο θα 
βαρύνει τον Κ.Α.Ε. 0429 του προϋπολογισμού του παραπάνω 
Ιδρύματος. Στο ποσόν αυτό περιλαμβάνονται τα δώρα Χρι¬ 
στουγέννων και Πάσχα, καθώς και το επίδομα αδείας. 

Οι γιατροί αυτοί θα ασχοληθούν με τα λειτουργικά προβλή¬ 
ματα της Υγειονομικής Υπηρεσίας της Φοιτητικής Λέσχης και 
ειδικότερα με την παροχή υγειονομικής περίθαλψης στους 
φοιτητές των Πανεπιστημίων Θεσσαλονίκης και Μακεδονίας, 
που θα γίνεται στα ιατρεία της Λέσχης. 

Οι παραπάνω γιατροί πρέπει να είναι κάτοχοι πτυχίου ειδι¬ 
κότητας και άδειας άσκησης επαγγέλματος. 

Οι ανάδοχοι θα εισπράττουν την αμοιβή τους με δελτία πα¬ 
ροχής υπηρεσιών θεωρημένα από την οικεία Δ.Ο.Υ. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 31 Ιουλίου 1997 

Με εντολή Υπουργών 
Οι Γενικοί Γραμματείς 

ΕΣΩΤΕΡΙΚΩΝ, ΔΗΜ. ΔΙΟΊΚΗΣΉΣ ΕΘΝΙΚΗΣ ΠΑΙΔΕΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΘΡΗΣΚΕΥΜΑΤΩΝ 

Α. ΛΟΒΕΡΔΟΣ Α. ΖΗΣΙΜΟΠΟΥΛΟΣ 


♦ 


( 2 ) 

Πράξη 65/3.9.1997 

Ίδρυση και λειτουργία Εκκλησιαστικού Ιδρύματος, υπό την 
άμεση εξάρτηση της Ιεράς Μητροπόλεως Κερκύρας, Πα¬ 
ξών και Διαποντίων Νήσων με την επωνυμία «ΕΚΚΛΗΣΙΑ- 
ΣΤΙΚΑΙ ΚΑΤΑΣΚΗΝΩΣΕΙΣ - ΚΕΝΤΡΟΝ ΕΠΙΚΟΙΝΩΝΙΑΣ 
ΤΗΣ ΙΕΡΑΣ ΜΗΤΡΟΠΟΛΕΩΣ ΚΕΡΚΥΡΑΣ, ΠΑΞΩΝ ΚΑΙ 
ΔΙΑΠΟΝΤΙΩΝ ΝΗΣΩΝ». 


Ο ΜΗΤΡΟΠΟΛΙΤΗΣ 

ΚΕΡΚΥΡΑΣ, ΠΑΞΩΝ ΚΑΙ ΔΙΑΠΟΝΤΙΩΝ ΝΗΣΩΝ 
Έχοντας υπόψη: 

1. Τις διατάξεις των άρθρων 1, παρ. 4, 29, παράγραφος 2 
και 67 του Ν. 590/1977 «Περί του Καταστατικού Χάρτου της 
Εκκλησίας της Ελλάδος». 

2. Τις διατάξεις του άρθρου 20, του υπ’ αριθμ. 1/1969 Κα¬ 
νονισμού της Ιεράς Συνόδου της Εκκλησίας της Ελλάδος 

«Περί Οργανισμού Διοικήσεως των Εκκλησιαστικών Σωμάτων 
και Οργάνων», (ΦΕΚ 185/τ.Α/11.9.1970). 

3. Τις υποχρεώσεις μας προς το πλήρωμα της Εκκλησίας 
που απορρέουν από τους ιερούς Κανόνες και τους Νόμους. 

4. Τη συμβολή των Εκκλησιαστικών Κατασκηνώσεων στην 
αγωγή των παιδιών και των εφήβων. 

5. Τη σημασία των συναντήσεων διαφόρων κοινωνικών 
ομάδων με σκοπό την επικοινωνία, καθώς και την ανάπτυξη 
και συζήτηση θεολογικών και άλλων θεμάτων. 

6. Την υπ’ αριθμ. 1386/287/22.7.1997 πρότασή μας προς 
την Ιερά Σύνοδο. 

7. Την από 2.9.1997 εγκριτική απόφαση τηςΔ.Ι.Σ., αποφα¬ 
σίζουμε: 

Την ίδρυση και λειτουργία Εκκλησιαστικού Ιδρύματος της 
Ιερός Μητροπόλεως Κερκύρας, Παξών και Διαποντίων Νήσων 
εις την Κασσιώπη Κερκύρας, με την επωνυμία «ΕΚΚΛΗΣΙΑ- 
ΣΤΙΚΑΣ ΚΑΤΑΣΚΗΝΩΣΕΙΣ - ΚΕΝΤΡΟΝ ΕΠΙΚΟΙΝΩΝΙΑΣ ΤΗΣ 
ΙΕΡΑΣ ΜΗΤΡΟΠΟΛΕΩΣ ΚΕΡΚΥΡΑΣ, ΠΑΞΩΝ ΚΑΙ ΔΙΑΠΟ- 
ΝΤΙΩΝ ΝΗΣΩΝ», το οποίον είναι Ν.Π.Ι.Δ. ευαγούς χαρακτή- 
ρος, στο οποίο θα οργανώνονται κατασκηνωτικές περίοδοι 
για μαθητές, φοιτητές και εργαζομένους νέους, καθώς και 
συναντήσεις διαφόρων κοινωνικών ομάδων με σκοπό την χρι¬ 
στιανική επικοινωνία και την από κοινού αντιμετώπιση και συ¬ 
ζήτηση επικαίρων θεμάτων. 

Τα σχετικά με τη διοίκηση, διαχείριση και λειτουργία του 
ιδρύματος, θα ορίσουμε στη συνέχεια με την κατάρτιση ιδιαι¬ 
τέρου Κανονισμού. 

Η παρούσα πράξη να δημοσιευθεί στην Εφημερίδα της Κυ- 
βερνήσεως και στο περιοδικό «ΕΚΚΛΗΣΙΑ». 

Κέρκυρα, 3 Σεπτεμβρίου 1997 
Ο Μητροπολίτης 

1- Ο Κερκύρας, Παξών και Διαποντίων Νήσων 
ΤΙΜΟΘΕΟΣ 


ΚΑΝΟΝΙΣΜΟΣ 

ΛΕΙΤΟΥΡΓΙΑΣ ΕΚΚΛΗΣΙΑΣΤΙΚΩΝ ΚΑΤΑΣΚΗΝΩΣΕΩΝ - ΚΕ¬ 
ΝΤΡΟΥ ΕΠΙΚΟΙΝΩΝΙΑΣ ΤΗΣ ΙΕΡΑΣ ΜΗΤΡΟΠΟΛΕΩΣ ΚΕΡ¬ 
ΚΥΡΑΣ, ΠΑΞΩΝ ΚΑΙ ΔΙΑΠΟΝΤΙΩΝ ΝΗΣΩΝ. 

'Αρθρον 1 

Ιδρύεται στην Ιερά Μητρόπολη Κερκύρας, Παξών και Δια¬ 
ποντίων Νήσων ίδρυμα με την επωνυμία «ΕΚΚΛΗΣΙΑΣΤΙΚΑΣ 
ΚΑΤΑΣΚΗΝΩΣΕΙΣ - ΚΕΝΤΡΟΝ ΕΠΙΚΟΙΝΩΝΙΑΣ ΤΗΣ ΙΕΡΑΣ 
ΜΗΤΡΟΠΟΛΕΩΣ ΚΕΡΚΥΡΑΣ, ΠΑΞΩΝ ΚΑΙ ΔΙΑΠΟΝΤΙΩΝ 
ΝΗΣΩΝ», το οποίο θα λειτουργεί στις εγκαταστάσεις της Ιε¬ 
ρός Μητροπόλεως, που ευρίσκονται στην Κασσιώπη Κερκύ¬ 
ρας και είναι Ν.Π.Ι.Δ. ευαγούς χαρακτήρος. 

'Αρθρον 2 

Σκοπός του Ιδρύματος είναι: 

α) η διοργάνωση, κατά τους θερινούς μήνες κάθε έτους, 
Εκκλησιαστικών Κατασκηνώσεων για μαθητές, μαθήτριες, 
φοιτητές, φοιτήτριες και εργαζομένους νέους, στις οποίες 
μαζί με την ευχάριστη και υγιεινή θερινή διαμονή, θα προσφέ- 
ρεται Ορθόδοξη Εκκλησιαστική αγωγή, 
β) η διοργάνωση συναντήσεων και Ποιμαντικών Σεμιναρίων 
σε μητροπολιτικό και διαμητροπολιτικό επίπεδο με σκοπό την 
επικοινωνία, καθώς και την ανάπτυξη και συζήτηση θεολογι- 
κών και άλλων θεμάτων, 

γ) η διοργάνωση Ιερατικών Συνάξεων για την επιμόρφωση 
των Κληρικών της Ιεράς Μητροπόλεως, 
δ) η φιλοξενία διαφόρων κοινωνικών ομάδων, που προέρ¬ 
χονται από τις Ενορίες της Ιεράς Μητροπόλεως (Σύνδεσμοι 
Αγάπης, Στελέχη Κατηχητικού Έργου κ.ά.), αλλά και από άλ¬ 


λους κοινωνικούς φορείς, που επιθυμούν την προσωπική χρι¬ 
στιανική επικοινωνία των μελών τους και την από κοινού αντι¬ 
μετώπιση και συζήτηση θεμάτων που τις αφορούν. 

Οι ομάδες που δεν προέρχονται από το έργο της Ιεράς Μη¬ 
τροπόλεως ή από τις Ενορίες της, προκειμένου να φιλοξενη¬ 
θούν στο Ίδρυμα, έχουν την υποχρέωση να συμπεριλάβουν 
στο πρόγραμμά τους εισήγηση και παρουσία εκπροσώπου της 
Ιεράς Μητροπόλεως. 

Στις εγκαταστάσεις του Ιδρύματος μπορούν να φιλοξενη¬ 
θούν Κατασκηνώσεις και άλλων Μητροπόλεων ή Ενοριών 
τους. 

'Αρθρον 3 

α) Το Ίδρυμα «ΕΚΚΛΗΣΙΑΣΤΙΚΑΣ ΚΑΤΑΣΚΗΝΩΣΕΙΣ - ΚΕ¬ 
ΝΤΡΟΝ ΕΠΙΚΟΙΝΩΝΙΑΣ ΤΗΣ ΙΕΡΑΣ ΜΗΤΡΟΠΟΛΕΩΣ ΚΕΡ¬ 
ΚΥΡΑΣ, ΠΑΞΩΝ ΚΑΙ ΔΙΑΠΟΝΤΙΩΝ ΝΗΣΩΝ», ως Ίδρυμα της 
Ιεράς Μητροπόλεως, έχει άμεση και αποκλειστική εξάρτηση 
από αυτή και μόνον και ιδιοκτησιακώς ανήκει εις την Ιεράν 
Μητρόπολιν. 

β) Διοικείται από πενταμελή Διοικούσα Επιτροπή, που 
απαρτίζεται από τον εκάστοτε Μητροπολίτη Κερκύρας, Πα¬ 
ξών και Διαποντίων Νήσων ως Πρόεδρο, από δύο Κληρικούς 
της Ιεράς Μητροπόλεως και από δύο λαϊκούς, που διορίζονται 
από τον Μητροπολίτη για μία τριετία. Τον Πρόεδρο, όταν 
απουσιάζει, αναπληρώνει ο νόμιμος αναπληρωτής του. 

γ) Το αξίωμα των μελών της Διοικούσης Επιτροπής του 
Ιδρύματος είναι τιμητικό και άμισθο. 

Η αντικατάσταση κάποιου μέλους της Διοικούσης Επιτρο¬ 
πής πριν από τη λήξη της θητείας του ή και ο επαναδιορισμός 
του μετά από τη λήξη της εναπόκεινται στην κρίση του Μη¬ 
τροπολίτου. 

δ) Η Διοικούσα Επιτροπή συνεδριάζει μετά από πρόσκληση 
του Σεβασμιωτάτου Μητροπολίτου και ευρίσκεται σε απαρ¬ 
τία, εάν υπάρχουν τρία τουλάχιστον Μέλη. 

ε) Οι αποφάσεις λαμβάνονται κατά πλειοψηφία και οε περί¬ 
πτωση ισοψηφίας υπερισχύει η ψήφος του Προέδρου. 

στ) Μέλος παραιτούμενο, μη ενδιαφερόμενο, δημιουργούν 
προβλήματα δυσλειτουργίας του Συμβουλίου ή μη μετέχον, 
αδικαιολογήτους, εις τρεις συνεχείς συνεδρίες της Διοικού- 
σης Επιτροπής, αντικαθίσταται από νέον μέλος, κατόπιν προ- 
τάσεως του Σεβασμιωτάτου Προέδρου, από το Μητροπολιτι- 
κόν Συμβούλιον. 

ζ) Η Διοικούσα Επιτροπή μπορεί να συγκροτεί Υποεπιτρο¬ 
πές για τη μελέτη και διοργάνωση διαφόρων Εκδηλώσεων. 

η) Το Ίδρυμα εκπροσωπείται από τον Μητροπολίτη, ως 
Πρόεδρό του, ή από το νόμιμο Αναπληρωτή του σε όλες τις 
έννομτς σχέσεις τους και σε όλες τις Αρχές, Δημόσιες ή μη, ο 
οποίος και υπογράφει όλα τα έγγραφα και τις συμβάσεις. 

θ) Το προσωπικό που μεριμνά για τις πρακτικές ανάγκες 
του Ιδρύματος κάτω από την εποπτεία της Διοικούσης Επι¬ 
τροπής, αποτελείται από ιεραποστολικά πρόσωπα, τα οποία 
προσφέρουν ανιδιοτελώς τις υπηρεσίες τους. Στην περί¬ 
πτωση που δεν υπάρχουν τέτοια πρόσωπα η Διοικούσα Επι¬ 
τροπή διορίζει με μισθό προσωρινούς υπαλλήλους, μόνο για 
τις περιόδους λειτουργίας του Ιδρύματος, με σχέση ιδιωτικού 
δικαίου. 

'Αρθρον 4 

Πόροι του Ιδρύματος είναι οι εκάστοτε επιχορηγήσεις του 
Κράτους, της Νομαρχίας Κερκύρας, Δήμων και Κοινοτήτων, 
Οργανισμών, Ιερών Ναών, Ιερών Μονών, του Γ ενικού Φιλο- 
πτώχου Ταμείου, των Ενοριακών Συνδέσμων Αγάπης, δωρεές 
ιδιωτών, οι εισφορές των κοινωνικών ομάδων που φιλοξενού¬ 
νται στο Ίδρυμα, και δεν ανήκουν σε φορείς της Ιεράς Μητρο¬ 
πόλεως, καθώς και οι εισφορές των γονέων και κηδεμόνων 

των κατασκηνωτών, το ύψος των οποίων για κάθε έτος καθο¬ 
ρίζεται από τη Διοικούσα Επιτροπή. 

Άρθρον 5 

Το Ίδρυμα έχει ^·*ή του διαχείριση και τηρείτο εξής βιβλία: 
Πρωτόκολλο Αλληλογραφίας, Βιβλίο Πράξεων της Δ.Ε., τα 
απαραίτητα βιβλία διαχειρίσεως, Βιβλίο Κατασκηνωτών στο 
οποίο αναγράφονται τα πλήρη στοιχεία των κατασκηνωτών 
και των στελεχών κάθε κατασκηνωτικής περιόδου. Η Διοι¬ 
κούσα Επιτροπή στο τέλος των κατασκηνωτικών περιόδων 
κάθε έτους συντάσσει Απολογισμό γι’ αυτές, και στο τέλος 
κάθε έτους συντάσσει απολογισμό για όλο το έτος και όλες 
τις δραστηριότητες του ιδρύματος, καθώς και τον Προϋπολο¬ 
γισμό του επομένου έτους και τα υποβάλλει στο Μητροπολι- 
τικό Συμβούλιο για έλεγχο και έγκριση. 

Αρθρον 6 

Το Ίδρυμα έχει σφραγίδα κυκλική και φέρει σε δύο Κύ¬ 
κλους την επωνυμία του Ιδρύματος «ΕΚΚΛΗΣΙΑΣΤΙΚΑΙ ΚΑ¬ 
ΤΑΣΚΗΝΩΣΕΙΣ - ΚΕΝΤΡΟΝ ΕΠΙΚΟΙΝΩΝΙΑΣ ΤΗΣ ΙΕΡΑΣ ΜΗ- 
ΤΡΟΠΟΛΕΩΣ ΚΕΡΚΥΡΑΣ, ΠΑΞΩΝ ΚΑΙ ΔΙΑΠΟΝΤΙΩΝ ΝΗ¬ 
ΣΩΝ» και εις το μέσον την εικόνα του Χριστού - Νέου. 

Αρθρον 7 

α) Στις Εκκλησιαστικές Κατασκηνώσεις γίνονται δεκτοί μα¬ 
θητές, μαθήτριες, φοιτητές, φοιτήτριες και εργαζόμενοι νέοι, 
που προέρχονται από την περιφέρεια της Ιεράς Μητροπό- 
λεως Κερκύρας, Παξών και Διαποντίων Νήσων. Ο αριθμός 
τους μπορεί να συμπληρώνεται από κατασκηνωτές που προ¬ 
έρχονται από άλλες Μητροπολιτικές περιφέρειες, νέων του 
Αποδήμου Ελληνισμού και του διορθοδόξου χώρου. Οι κατα- 
σκηνωτικές περίοδοι κάθε έτους (χωριστά, για αγόρια και κο¬ 
ρίτσια) και ο αριθμός των κατασκηνωτών για κάθε περίοδο 
αποφασίζονται από τη Διοικούσα Επιτροπή. 

β) Το Διοικητικό προσωπικό της Κατασκηνώσεως αποτε- 
λείται από τον Αρχηγό, και τους Ομαδάρχες, οι οποίοι είναι 
φοιτητές ή πτυχιούχοι ανωτέρων ή ανωτάτων Σχολών ή Ιερο¬ 
σπουδαστές. Υπεύθυνος κάθε κατασκηνωτικής περιόδου εί¬ 
ναι ένας ιερέας, ή άλλο Πρόσωπο, που ορίζεται από το Μη¬ 
τροπολίτη. Ο Μητροπολίτης επιλέγει τον Αρχηγό και με τη 
συνεργασία του Αρχηγού επιλέγει τα υπόλοιπα στελέχη της 
κατασκηνωτικής περιόδου, τα οποία προτείνει στη Διοικούσα 
Επιτροπή για έγκριση. 

Το Διοικητικό προσωπικό που εγκρίνεται από τη Δ.Ε. λαμ¬ 
βάνει διοριστήριο από το Μητροπολίτη και έχει όλη την ευ¬ 
θύνη για την 'πτουργία της Κατασκηνώσεως και την 
εφαρμογή του προγράμματος. Είναι υπόλογο απέναντι στον 
Μητροπολίτη και στη Διοικούσα Επιτροπή, στην οποία μετά 
το τέλος της κατασκηνωτικής περιόδου, ο Αρχηγός της, είναι 
υποχρεωμένος να υποβάλλει λεπτομερή έκθεση πεπραγμέ¬ 
νων. 

Αρθρον 8 

Κάθε θέμα το οποίον ανακύπτει κατά την εφαρμογή του 
παρόντος Κανονισμού και δεν προβλέπεται ρητώς εις τα άρ¬ 
θρα αυτού, ρυθμίζεται με απόφαση της Διοικούσης Επιτρο¬ 
πής του Ιδρύματος και έγκριση του Μητροπολιτικού Συμβου¬ 
λίου. 

Άρθρον 9 

Σε περίπτωση διαλύσεως του Ιδρύματος, κατόπιν ητιολογη- 
μένης αποφάσεως της Διοικούσης Επιτροπής αυτού και 
εγκρίσεως του Μητροπολιτικού Συμβουλίου, όλη η ακίνητη 
και κινητή περιουσία αυτού περιέρχεται εις το Νομικό Πρό¬ 
σωπο της Ιεράς Μητροπόλεως Κερκύρας, Παξών και Διαπο¬ 
ντίων Νήσων. 


Άρθρον 10 

Η εφαρμογή του παρόντος αρχίζει από τη δημοσίευσή του 
στην Εφημερίδα της Κυβερνήσεως και το περιοδικό «ΕΚ¬ 
ΚΛΗΣΙΑ». 

Άρθρον 11 

Από την εφαρμογή του Οργανισμού των Εκκλησιαστικών 
Κατασκηνώσεων - Κέντρου Επικοινωνίας προκαλείται δα¬ 
πάνη σε βάρος του Νομικού Προσώπου της Ιεράς Μητροπό¬ 
λεως Κερκύρας, Παξών και Διαποντίων Νήσων, το ύψος της 
οποίας δεν είναι δυνατόν να προσδιορισθεί. 

- 4 - 

( 3 ) 

Πράξη 66/3.9.1997 

Ίδρυση και λειτουργία Εκκλησιαστικού Ιδρύματος της Ιεράς 
Μητροπόλεως Κερκύρας, Παξών και Διαποντίων Νήσων 
με την επωνυμία «ΚΕΝΤΡΟΝ ΣΥΜΠΑΡΑΣΤΑΣΕΩΣ ΑΤΟ¬ 
ΜΩΝ ΚΑΙ ΠΑΙΔΙΩΝ ΜΕ ΕΙΔΙΚΕΣ ΑΝΑΓΚΕΣ». 

Ο ΜΗΤΡΟΠΟΛΙΤΗΣ 

ΚΕΡΚΥΡΑΣ, ΠΑΞΩΝ ΚΑΙ ΔΙΑΠΟΝΤΙΩΝ ΝΗΣΩΝ 
Έχοντας υπόψη: 

α) Τας Ιεράς ημών υποχρεώσεις προς το Χριστεπώνυμον 
πλήρωμα της Ιεράς Μητροπόλεως Κερκύρας, Παξών και Δια¬ 
ποντίων Νήσων, όπως αύται υπαγορεύονται υπό των Ευαγγε¬ 
λικών Επιταγών και των Ιερών Κανόνων. 

β) Τας διατάξεις των άρθρων 1, παρ. 4, 29 και 67 του Ν. 
590/1977 «Περί Καταστατικού Χάρτου της Εκκλησίας της 
Ελλάδος». 

γ) Το άρθρον 20, παρ. 2 του υπ’ αριθμ. 1 /1969 Κανονισμού 
«Περί οργανισμού διοικήσεως εκκλησιαστικών Σωμάτων και 
Οργάνων», (ΦΕΚ 185/Τ.Α/1970). 

δ) Το υφιστάμενον εν Κερκύρα οξύτατον ποιμαντικόν και 
κοινωνικόν πρόβλημα των Παιδιών και Ατόμων με Ειδικές 
Ανάγκες. 

ε) Την υπ' αριθμ. 1386/287/22.7.1997 πρότασή μας προς 
την Ιερά Σύνοδο. 

στ) Την από 2.9.1997 εγκριτικήν απόφασιν της Διαρκούς 
Ιεράς Συνόδου, αποφασίζουμε: 

Την ίδρυσιν και λειτουργίαν Εκκλησιαστικού Ιδρύματος της 
Ιεράς Μητροπόλεως Κερκύρας, Παξών και Διαποντίων Νή¬ 
σων, εις την πόλιν της Κερκύρας υπό την επωνυμίαν «ΚΕ¬ 
ΝΤΡΟΝ ΣΥΜΠΑΡΑΣΤΑΣΕΩΣ ΑΤΟΜΩΝ ΚΑΙ ΠΑΙΔΙΩΝ ΜΕ ΕΙ¬ 
ΔΙΚΕΣ ΑΝΑΓΚΕΣ», το οποίον θα λειτουργεί, ως Ν.Π.Ι.Δ. ευα¬ 
γούς χαρακτήρος. 

Η ππρούσα να δημοσιευθεί στην Εφημερίδα της Κυβερνή¬ 
σεως και το περιοδικόν ΕΚΚΛΗΣΙΑ. 

Κέρκυρα, 3 Σεπτεμβρίου 1997 
Ο Μητροπολίτης 

I - Ο Κερκύρας, Παξών και Διαποντίων Νήσων 

ΤΙΜΟΘΕΟΣ 

ΚΑΝΟΝΙΣΜΟΣ 

Διοικήσεως Διαχειρίσεως και λειτουργίας του Εκκλησιαστι¬ 
κού Ιδρύματος «ΚΕΝΤΡΟΝ ΣΥΜΠΑΡΑΣΤΑΣΕΩΣ ΑΤΟ¬ 
ΜΩΝ ΚΑΙ ΠΑΙΔΙΩΝ ΜΕ ΕΙΔΙΚΕΣ ΑΝΑΓΚΕΣ» της Ιεράς Μη¬ 
τροπόλεως Κερκύρας, Παξών και Διαποντίων Νήσων. 

Άρθρον 1 

Συνιστάται εις την Ιεράν Μητρόπολιν Κερκύρας, Παξών και 
Διαποντίων Νήσων, υπό την άμεσον εξάρτησιν και διοίκησιν 
αυτής Εκκλησιαστικόν Ίδρυμα, υπό την επωνυμίαν «ΚΕ- 

ΝΤΡΟΝ ΣΥΜΠΑΡΑΣΤΑΣΕΩΣ ΑΤΟΜΩΝ ΚΑΙ ΠΑΙΔΙΩΝ ΜΕ ΕΙ¬ 
ΔΙΚΕΣ ΑΝΑΓΚΕΣ», με έδρα την Κέρκυραν. 

Άρθρον 2 

Σκοπός του Ιδρύματος είναι η παροχή βοήθειας και πόσης 
άλλης περιθάλψεως, καλλιέργειας, προστασίας, φροντίδος 
ως και αγάπης εις τα Άτομα και Παιδιά με Ειδικός Ανάγκας, 
δυνάμενα να αυτοεξυπηρετηθούν. 

Άρθρον 3 

Η εγγραφή και εισαγωγή εις το Ίδρυμα ενός εκάστου εκ 
των ανωτέρω Ατόμων και Παιδιών με Ειδικός Ανάγκας γίνεται 
κατόπιν αιτήσεως του Γονέως ή του Κηδεμόνος του κάθε 
ατόμου και παιδιού και γνωματεύσεως ειδικού Ιατρού, ο 
οποίος βέβαιοί, ότι το παιδί δεν πάσχει εκ μεταδοτικού νοσή¬ 
ματος ή ψυχώσεως. 

Άρθρον 4 

α. Το Ίδρυμα διοικείται υπό πενταμελούς Διοικητικού Συμ¬ 
βουλίου, αποτελουμένου εκ του εκάστοτε Μητροπολίτου 
Κερκύρας, Παξών και Διαποντίων Νήσων, ως Προέδρου, ανα- 
πληρουμένου υπό του ορισθέντος υπ’ αυτού αναπληρωτού 
αυτού, και τεσσάρων μελών Κληρικών ή λαϊκών, μετά των 
αναπληρωτών αυτών, τα οποία προτείνονται υπό του Σεβα- 
σμιωτάτου Μητροπολίτου και διορίζονται υπό του Μητροπολι- 
τικού Συμβουλίου, επί τριετεί θητεία. Τα μέλη δύνανται να 
αναδιορισθούν και άλλες φορές, σύμφωνα με την ανωτέρω 
διαδικασίαν. 

β. Αι θέσεις των Μελών του Διοικητικού Συμβουλίου είναι 
τιμητικοί και άμισθοι. 

γ. Το Διοικητικόν Συμβούλιον συνεδριάζει τη προσκλήσει 
του Σεβασμιωτάτου Μητροπολίτου και ευρίσκεται εν απαρτία 
υπαρχόντων τριών τουλάχιστον μελών. 

δ. Αι αποφάσεις λαμβάνονται κατά πλειοψηφίαν και εις πε- 
ρίπτωσιν ισοψηφίας υπερισχύει η ψήφος του Προέδρου. 

ε. Μέλος παραιτούμενον, μη ενδιαφερόμενον, δημιουρ¬ 
γούν προβλήματα δυσλειτουργίας του Συμβουλίου ή μη μετέ- 
χον, αδικαιολογήτως, εις τρεις συνεχείς συνεδρίας του Διοι¬ 
κητικού Συμβουλίου, αντικαθίσταται υπό νέου μέλους, κατό¬ 
πιν προτάσεως του Σεβασμιωτάτου Προέδρου, από το Μη- 
τροπολιτικόν Συμβούλιον. 

Άρθρον 5 

α. Το Διοικητικόν Συμβούλιον αποφασίζει επί πόσης υπο- 
θέσεως αφορώσης εις την διοργάνωσιν, διοίκησιν, λειτουρ¬ 
γίαν και διαχείρισιν του Ιδρύματος ψηφίζον σχετικόν Κανονι¬ 
σμόν. 

β. Συντάσσει τον Προϋπολογισμόν και Απολογισμόν του 
Ιδρύματος και υποβάλλει τούτους προς έγκρισιν εις το Μη- 
τροπολιτικόν Συμβούλιον. 

γ. Διορίζει και παύει το Προσωπικόν, καθορίζει και συνιστά 
τας θέσεις του Προσωπικού και το ύψος των αποδοχών, συμ- 
φώνως προς την Κειμένην Εργατικήν Νομοθεσίαν. 

Αι ανωτέρω τρεις παράγραφοι του Παρόντος Άρθρου τε¬ 
λούν υπό την τελικήν έγκρισιν του Μητροπολιτικού Συμβου¬ 
λίου. 

Άρθρον 6 

Ο Πρόεδρος του Ιδρύματος ή ο οριζόμενος υπό του Προέ¬ 
δρου Αναπληρωτής αυτού, εκπροσωπεί το Ίδρυμα εις όλας 
τας εννόμους αυτού σχέσεις και εις πάσαν άλλην Αρχήν, υπο¬ 
γράφει δε τα πόσης φύσεως έγγραφα και συμβάσεις του 
Ιδρύματος. 

Άρθρον 7 

Πόροι του Ιδρύματος είναι: 

α. Αι περί αυτού προσφοραί της Ιεράς Μητροπόλεως Κερ¬ 


κύρας, Παξών και Διαποντίων Νήσων και των Ιερών Ναών και 
Μονών αυτής. 

β. Προαιρετικοί εισφοραί και δωρεαί. 

γ. Επιχορηγήσεις, κληρονομίαι και κληροδοσίαι φυσικών ή 
νομικών προσώπων. 

δ. Επιχορηγήσεις εκ Κρατικών πηγών, από Νομαρχών Κερ¬ 
κύρας και τους Δήμους, εκ Κοινοτικών (Ευρωπαϊκής Ενώ- 
σεως) Προγραμμάτων. 

ε. Ποσά προερχόμενα εκ πόσης άλλης νομίμου πηγής. 

στ. Τόκοι εκ Κεφαλαίων. 

ζ. Τα οριζόμενα υπό του Διοικητικού Συμβουλίου έξοδα 
συμμετοχής, εγγραφής και περιθάλψεως εις το Ίδρυμα των 
Ατόμων και Ειδικών Παιδιών - Τροφίμων, τα οποία καταβάλ¬ 
λουν οι ίδιοι, ή οι γονείς και κηδεμόνες αυτών, ή εκ περιουσια¬ 
κών στοιχείων αυτών ή εκ των ασφαλιστικών ταμείων, ή οι 
συγγενείς και τρίτοι υπέρ αυτών ή η Κοινωνική Κρατική Πρό¬ 
νοια. Οι άποροι περιθάλπονται δωρεάν. 

Άρθρον 8 

Οι πόροι του Ιδρύματος διατίθενται: 

α. Δια την διατροφήν και περίθαλψιν των τροφίμων. 

β. Δια την μισθοδοσίαν του Προσωπικού. 

γ. Δια την συντήρησιν, λειτουργίαν του κτιρίου και την ανα- 
νέωσιν του εξοπλισμού. 

δ. Δια την απόδοσιν πόσης οφειλής αναγραφομένης εις τον 
προϋπολογισμόν. 

Άρθρον 9 

Το Ίδρυμα τηρεί Βιβλίον Πρωτοκόλλου, Βιβλίον Τροφίμων, 
Κτηματολόγιον, Βιβλίον Πράξεων του Διοικητικού Συμβου¬ 
λίου, Βιβλίον Ταμείου, Γραμμάτια εισπράξεων και εντάλματα 
πληρωμών, Βιβλίον Αποθήκης άπαντα δε είναι ηριθμημένα 
και θεωρημένα υπό του Σεβασμιωτάτου Μητροπολίτου. 

Άρθρον 10 

Το Ίδρυμα έχει σφραγίδα κυκλικήν φέρουσαν εις δύο κύ¬ 
κλους την επωνυμίαν του Ιδρύματος «ΚΕΝΤΡΩΝ ΣΥΜΠΑΡΑ¬ 
ΣΤΑΣΕΩΣ ΑΤΟΜΩΝ ΚΑΙ ΠΑΙΔΙΩΝ ΜΕ ΕΙΔΙΚΕΣ ΑΝΑΓΚΕΣ» 
και λέξεις «ΙΕΡΑ ΜΗΤΡΟΠΟΛΙΣ ΚΕΡΚΥΡΑΣ, ΠΑΞΩΝ ΚΑΙ 
ΔΙΑΠΟΝΤΙΩΝ ΝΗΣΩΝ», εις δε το μέσον την εικόνα του Χρι¬ 
στού (η άκρα ταπείνωσις). 

Άρθρον 11 

Παν θέμα το οποίον ανακύπτει κατά την εφαρμογήν του πα¬ 
ρόντος Κανονισμού και δεν προβλέπεται ρητώς εις τα άρθρα 
αυτού, ρυθμίζεται με απόφασιν του Διοικητικού Συμβουλίου 
και έγκρισιν του Μητροπολιτικού Συμβουλίου. 

Άρθρον 12 

Εις περίπτωσιν διαλύσεως του Ιδρύματος, κατόπιν ητιολο- 
γημένης αποφάσεως του Διοικητικού Συμβουλίου αυτού και 
εγκρίσεως του Μητροπολιτικού Συμβουλίου, άπασα η κινητή 
και ακίνητος περιουσία αυτού περιέρχεται εις το Νομικόν 
Πρόσωπον της Ιεράς Μητροπόλεως Κερκύρας, Παξών και 
Διαποντίων Νήσων. 

Άρθρον 13 

Η ισχύς του παρόντος άρχεται από της δημοσιεύσεώς του 
εις την Εφημερίδα της Κυβερνήσεως και το Περιοδικόν ΕΚ¬ 
ΚΛΗΣΙΑ. 

Άρθρον14 

Από τας διατάξεις του παρόντος Κανονισμού προκαλείται δα¬ 
πάνη εις βάρος του προϋπολογισμού του Νομικού Προσώπου 
της Ιεράς Μητροπόλεως Κερκύρας, Παξών και Διαποντίων 
Νήσων, το ύψος της οποίας δεν είναι δυνατόν να προσδιορι- 
σθεί. 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

Πράξη 67/3.9.1997 

Ίδρυση και λειτουργία Εκκλησιαστικού Ιδρύματος στην Κέρ¬ 
κυρα της Ιεράς Μητροπόλεως Κερκύρας, Παξών και Δια¬ 
ποντίων Νήσων, υπό την επωνυμία «Πνευματικόν Κέντρον 
Κερκύρας «Ο ΑΓΙΟΣ ΣΠΥΡΙΔΩΝ» της Ιεράς Μητροπόλεως 
Κερκύρας, Παξών και Διαποντίων Νήσω. 

Ο ΜΗΤΡΟΠΟΛΙΤΗΣ 

ΚΕΡΚΥΡΑΣ, ΠΑΞΩΝ ΚΑΙ ΔΙΑΠΟΝΤΙΩΝ ΝΗΣΩΝ 
Έχοντας υπόψη: 

α) Τας Ιεράς ημών υποχρεώσεις προς το χριστεπώνυμον 
πλήρωμα της Ιεράς Μητροπόλεως Κερκύρας, Παξών και Δια¬ 
ποντίων Νήσων, και μάλιστα προς την νεότητα, όπως αύται 
υπαγορεύονται υπό των Ευαγγελικών επιταγών και των Ιερών 
Κανόνων. 

β) Τας διατάξεις των άρθρων 1, παρ. 4, 29, παρ. 2 και 67 
του Ν. 590/1977 «Περί Καταστατικού Χάρτου της Εκκλησίας 
της Ελλάδος». 

γ) Το άρθρον 20, παρ. 2 του υπ’ αριθμ. 1 /1969 Κανονισμού 
«Περί οργανισμού διοικήσεως εκκλησιαστικών Σωμάτων και 
Οργάνων», (ΦΕΚ 185/τ.Α'/1970). 

δ) Τας ποιμαντικός ανάγκας της πόλεως Κερκύρας. 

ε) Την υπ’ αριθ. 1386/287/22.7.1997 πρότασή μας προς 
την Ιερό Σύνοδο. 

στ) Την από 2.9.1997 εγκριτικήν απόφασιν της Διαρκούς 
Ιεράς Συνόδου, αποφασίζουμε: 

Την ίδρυσιν και λειτουργίαν εκκλησιαστικού ιδρύματος εις 
την πόλιν της Κέρκυρας υπό της Ιεράς Μητροπόλεως Κερκύ¬ 
ρας, Παξών και Διαποντίων Νήσων, υπό την επωνυμίαν 
«ΠΝΕΥΜΑΤΙΚΟΝ ΚΕΝΤΡΟΝ ΚΕΡΚΥΡΑΣ “Ο ΑΓΙΟΣ ΣΠΥΡΙ¬ 
ΔΩΝ"», το οποίον θα λειτουργεί, ως Ν.Π.Ι.Δ. ευαγούς χαρα- 
κτήρος. 

Η παρούσα να δημοσιευθεί εις την Εφημερίδα της Κυβερ- 
νήσεως και το περιοδικόν ΕΚΚΛΗΣΙΑ. 

Κέρκυρα, 3 Σεπτεμβρίου 1997 

Ο Μητροπολίτης 

ί Ο Κερκύρας, Παξών και Διαποντίων Νήσων 
ΤΙΜΟΘΕΟΣ 


ΚΑΝΟΝΙΣΜΟΣ 

Διοικήσεως, διαχειρίσεως και λειτουργίας του Εκκλησιαστι¬ 
κού Ιδρύματος «ΠΝΕΥΜΑΤΙΚΟΝ ΚΕΝΤΡΟΝ ΚΕΡΚΥΡΑΣ 
“Ο ΑΓΙΟΣ ΣΠΥΡΙΔΩΝ”», της Μητροπόλεως Κερκύρας, 
Παξών και Διαποντίων Νήσων. 

Άρθρον 1 

Συνιστάται εις την πόλιν της Κερκύρας υπό την άμεσον 
εξάρτησιν της Ιεράς Μητροπόλεως Κερκύρας, Παξών και Δια¬ 
ποντίων Νήσων, εκκλησιαστικόν ίδρυμα, υπό την επωνυμίαν 
«ΠΝΕΥΜΑΤΙΚΟΝ ΚΕΝΤΡΟΝ ΚΕΡΚΥΡΑΣ “Ο ΑΓΙΟΣ ΣΠΥΡΙ¬ 
ΔΩΝ"», με έδρα την Κέρκυραν. 

Άρθρον 2 

Σκοποί του Ιδρύματος είναι: 

α) η καλλιέργεια και η ανάπτυξις της ορθοδόξου, πολιτιστι¬ 
κής και πολιτισμικής συνειδήσεως των χριστιανών της πόλεως 
της Κέρκυρας και κυρίως των νέων, 
β) η προβολή και η διαφύλαξις της ορθοδόξου πίστεως, 
γ) η καλλιέργεια κοινωνίας και αγάπης μεταξύ των ορθοδό¬ 
ξων χριστιανών και ιδίως τωί νέων, 
δ) η πληρεστέρα ποιμαντική δράσις και εγρήγορσις αυτών, 
ε) η αναζωπύρωσις του λόγου και του πνεύματος, η διαφύ- 
λαξις της παραδόσεως και του πολιτισμού του γένους, 


στ) η επιμόρφωσις των νέων δια διαφόρων προγραμμά¬ 
των, 

ζ) η ποιμαντική και θεολογική κατάρτισις και επιμόρφωσις 
των Κληρικών. 

Άρθρον 3 

Μέσα προς επίτευξιν των σκοπών είναι: 
α) η ενεργοποίησις και αξιοποίησις του ανθρωπίνου δυναμι¬ 
κού, 

β) η εκ μέρους της Ιεράς Μητροπόλεως παρεχομένη βοή¬ 
θεια και ενίσχυσις, 

γ) η λειτουργία σεμιναρίων, φιλανθρωπικών, θρησκευτικών, 
ψυχαγωγικών, πολιτιστικών και αθλητικών προγραμμάτων, 
διαλέξεων, εκδηλώσεων, 

δ) η διοργάνωσις σεμιναρίων, διαλέξεων και άλλων εκδηλώ¬ 
σεων, 

ε) η λειτουργία βιβλιοθήκης, 
στ) εκδόσεις. 

Άρθρον 4 

α. Το ίδρυμα διοικείται υπό τριμελούς Διοικητικού Συμβου¬ 
λίου αποτελουμένου εκ του εκάστοτε Μητροπολίτου Κερκύ¬ 
ρας, Παξών και Διαποντίων Νήσων, ως Προέδρου, αναπλη- 
ρουμένου νομίμως, και δύο μελών, μετά των αναπληρωτών 
των, τα οποία προτείνονται υπό του Σεβασμιωτάτου Προέ¬ 
δρου και διορίζονται υπό του Μητροπολιτικού Συμβουλίου, 
επί τριετεί θητεία. 

β. Αι θέσεις των μελών του Διοικητικού Συμβουλίου είναι τι¬ 
μητικοί και άμισθοι. 

γ. Το Διοικητικόν Συμβούλιον συνεδριάζει τη προσκλήσει 
του Σεβασμιωτάτου Μητροπολίτου και ευρίσκεται εν απαρτία 
παρόντων δύο τουλάχιστον μελών. 

δ. Αι αποφάσεις λαμβάνονται κατά πλειοψηφίαν και εις πε- 
ρίπτωσιν ισοψηφίας υπερισχύει η ψήφος του Προέδρου. 

ε. Μέλος παραιτούμενον, μη ενδιαφερόμενον ή μη μετέ- 
χον, αδικαιολογήτως, εις τρεις συνεχείς συνεδρίας του Διοι¬ 
κητικού Συμβουλίου, αντικαθίσταται υπό νέου μέλους, κατό¬ 
πιν προτάσεως του Σεβ. Προέδρου υπό του Μητροπολιτικού 
Συμβουλίου. 

Άρθρον 5 

α. Το Διοικητικόν Συμβούλιον αποφασίζει επί πόσης υπο- 
θέσεως αφορώσης εις την διοργάνωσιν, διοίκησιν, λειτουρ¬ 
γίαν και διαχείρισιν του ιδρύματος. Αι αποφάσεις υποβάλλο¬ 
νται προς έγκρισιν εις το Μητροπολιτικόν Συμβούλιον. 

β. Συντάσσει τον Προϋπολογισμόν και Απολογισμόν του 
ιδρύματος και υποβάλλει τούτον εις το Μητροπολιτικόν Συμ¬ 
βούλιον προς έγκρισιν. 

γ. Το Διοικητικόν Συμβούλιον συνεργάζεται μετά των εφη¬ 
μερίων και των μελών των εκκλησιαστικών συμβουλίων των 
Ενοριών της πόλεως της Κέρκυρας δια την επίτευξιν των σκο¬ 
πών του Πνευματικού Κέντρου. 

Άρθρον 6 

Ο Πρόεδρος του ιδρύματος, ή ο αναπληρωτής αυτού, εκ¬ 
προσωπεί το ίδρυμα εις όλας τας εννόμους αυτού σχέσεις και 
εις πάσαν άλλην αρχήν, υπογράφει δε τα πόσης φύσεως έγ¬ 
γραφα και συμβάσεις και εις πάσαν άλλην αρχήν, υπογράφει 
δε τα πάσης φύσεως έγγραφα και συμβάσεις του ιδρύματος. 

Άρθρον 7 

Πόροι του ιδρύματος είναι: 

α. Εισφοραί των ιερών Ναών της Ιεράς Μητροπόλεως. 
β. Προαιρετικοί εισφοραί και δωρεαί. 
γ. Επιχορηγήσεις, κληρονομίαι και κληροδοσίαι φυσικών ή 
νομικών προσώπων υπέρ του Πνευματικού Κέντρου. 

δ. Ποσά προερχόμενα εκ πόσης άλλης νομίμου πηγής. 

ε. Τόκοι εκ κεφαλαίων. 

στ. Επιχορηγήσεις εκ του Κράτους, Ευρωπαϊκής Ενώσεως, 
Νομαρχιακής και Τοπικής Αυτοδιοικήσεως. 

'Αρθρον 8 

Οι πόροι του ιδρύματος διατίθενται: 

α. Δια την αντιμετώπισιν των εξόδων λειτουργίας και εξο¬ 
πλισμού του Πνευματικού Κέντρου, ως και των προγραμμά¬ 
των αυτού. 

β. Δια την συντήρησιν του κτιρίου. 

γ. Δια την απόδοσιν πόσης οφειλής αναγραφομένης εις τον 
Προϋπολογισμόν. 

’Αρθρον 9 

Το ίδρυμα τηρεί Βιβλίον Πρωτοκόλλου, Κτηματολόγιον, Βι- 
βλίον Πράξεων του Διοικητικού Συμβουλίου, Βιβλίον Ταμείου, 
Γραμμάτια εισπράξεων και εντάλματα πληρωμών, άπαντα 
ηριθμημένα και θεωρημένα υπό του Σεβασμιωτάτου Μητρο¬ 
πολίτου. 

'Αρθρον 10 

Το ίδρυμα έχει σφραγίδα κυκλικήν φέρουσα εις δύο κύ¬ 
κλους την επωνυμίαν του ιδρύματος «ΠΝΕΥΜΑΤΙΚΟΝ ΚΕ- 
ΝΤΡΟΝ ΙΕΡΑΣ ΜΗΤΡΟΠΟΛΕΩΣ ΚΕΡΚΥΡΑΣ, ΠΑΞΩΝ ΚΑΙ 
ΔΙΑΠΟΝΤΙΩΝ ΝΗΣΩΝ Ό ΑΓΙΟΣ ΣΠΥΡΙΔΩΝ"», εις δε το μέ¬ 
σον την εικόνα του Αγίου Σπυρίδωνα. 

'Αρθρον 11 

Παν θέμα το οποίον ανακύπτει κατά την εφαρμογήν του πα¬ 
ρόντος Κανονισμού και δεν προβλέπεται ρητώς εις τα άρθρα 
αυτού, ρυθμίζεται με απόφασιν του Διοικητικού Συμβου¬ 
λίου. 

'Αρθρον 12 

Εις περίπτωσιν διαλύσεως του ιδρύματος, κατόπιν ητιολογη- 
μένης αποφάσεως του Δ.Σ. και αποφάσεως του Μητροπολιτι- 
κού Συμβουλίου άπασα η κινητή και ακίνητος περιουσία αυτού 
περιέρχεται εις το Νομικόν Πρόσωπον της Ιεράς Μητροπό- 
λεως Κερκύρας, Παξών και Διαποντίων Νήσων. 

’Αρθρον 13 

Η ισχύς του παρόντος άρχεται από της δημοσιεύσεώς του 
εις την Εφημερίδα της Κυβερνήσεως και το Περιοδικόν ΕΚ¬ 
ΚΛΗΣΙΑ. 


'Αρθρον 14 

Από τας διατάξεις του παρόντος Κανονισμού προκαλείται δα¬ 
πάνη εις βάρος του προϋπολογισμού του Νομικού Προσώπου 
της Ιεράς Μητροπόλεως Κερκύρας, Παξών και Διαποντίων 
Νήσων, το ύψος της οποίας δεν είναι δυνατόν να προσδιορι- 


Πράξη 68/3.9.1997 

Σύσταση και λειτουργία «Γενικού Φιλοτττώχου Ταμείου “Ο 
ΑΓΙΟΣ ΣΠΥΡΙΔΩΝ”» και «Ενοριακών τοιούτων». 

Ο ΜΗΤΡΟΠΟΛΙΤΗΣ 

ΚΕΡΚΥΡΑΣ, ΠΑΞΩΝ ΚΑΙ ΔΙΑΠΟΝΤΙΩΝ ΝΗΣΩΝ 
Έχοντας υπόψη: 

1. Τας Ευαγγελικός επιταγάς και τους Ιερούς Κανόνας περί 
της προς τον πλησίον αγάπης εκδηλουμένης δι’ έργων φιλαν¬ 
θρωπίας, ευποιΤας και συμπαραστάσεως προς τους ενδεείς 
και άξιους βοήθειας αδελφούς ημών. 

2. Το Ποιμαντορικόν καθήκον ημών του φροντίζειν και με¬ 
ριμνάν ανυστάκτως περί των πνευματικών και υλικών ανα¬ 


γκών του χριστεπωνύμου πληρώματος της θεοσώστου ημών 
Επαρχίας. 

3. Τας διατάξεις των άρθρων 29 παρ. 2 και 67 του Ν. 
590/77 «περί Καταστατικού Χάρτου της Εκκλησίας της Ελλά¬ 
δος». 

4. Το άρθρον 20 παρ. 2 του υπ’ αριθμ. 1 /1969 Κανονισμού 
της Ιεράς Συνόδου «περί Οργανισμού διοικήσεως Εκκλησια¬ 
στικών Σωμάτων και Οργάνων» (ΦΕΚ 185/Α/11.9.70). 

5. Την υπ’ αριθμ. 1396/290/25.7.1997 πρότασιν ημών 
προς την Ιεράν Σύνοδον. 

6. Την από 2.9.1997 εγκριτικήν απόφασιν της Δ.Ι.Σ., απο¬ 
φασίζουμε: 

Συνιστώμεν ευαγές Εκκλησιαστικόν Ίδρυμα παρά τη καθ’ 
ημάς I. Μητροπόλει υπό την επωνυμίαν «ΓΕΝΙΚΟΝ ΦΙΛΟ- 
ΠΤΩΧΟΝ ΤΑΜΕΙΟΝ - “Ο ΑΓΙΟΣ ΣΠΥΡΙΔΩΝ”» της Ιεράς Μη¬ 
τροπόλεως Κερκύρας, Παξών και Διαποντίων Νήσων με έδρα 
την Κέρκυραν. 

Παραρτήματα του Ιδρύματος τούτου, υπαγόμενα απευ¬ 
θείας εις το Γ ενικόν Φιλόπτωχον Τ αμείον της Ιεράς η μών Μη¬ 
τροπόλεως, ιδρύονται παρ' εκάστη ενορία. 

Τα της διοικήσεως, διαχειρίσεως και λειτουργίας τούτου 
καθορίζονται δι' ίδιου Κανονισμού, εγκριθέντος υπό της Ιε¬ 
ράς Συνόδου. 

Η παρούσα να δημοσιευθεί εις την Εφημερίδα της Κυβερ¬ 
νήσεως και το περιοδικόν ΕΚΚΛΗΣΙΑ. 

Κέρκυρα, 9 Ιουνίου 1997 
Ο Μητροπολίτης 

Ί Ο Κερκύρας, Παξών και Διαποντίων Νήσων 
ΤΙΜΟΘΕΟΣ 


ΚΑΝΟΝΙΣΜΟΣ 

ΓΕΝΙΚΟΥ ΦΙΛΟΠΤΩΧΟΥ ΤΑΜΕΙΟΥ «Ο ΑΓΙΟΣ ΣΠΥΡΙΔΩΝ» 
ΤΗΣ ΙΕΡΑΣ ΜΗΤΡΟΠΟΛΕΩΣ ΚΕΡΚΥΡΑΣ, ΠΑΞΩΝ ΚΑΙ ΔΙΑ- 
ΠΟΝΤΙΩΝ ΝΗΣΩΝ. 

Α' ΣΥΣΤΑΣΙΣ - ΣΚΟΠΟΣ 
'Αρθρον 1 

Συνιστάται ευαγές Εκκλησιαστικόν Ίδρυμα υπό την επωνυ¬ 
μίαν «ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ «Ο ΑΓΙΟΣ ΣΠΥΡΙ¬ 
ΔΩΝ» της Ιεράς Μητροπόλεως Κερκύρας, Παξών και Διαπο¬ 
ντίων Νήσων, έδρα έχον την πόλιν της Κερκύρας και τελούν 
υπό την διοίκησιν και εποπτείαν της Ιεράς Μητροπόλεως. 

'Αρθρον 2 

Σκοπός του Ιδρύματος είναι: 

α) Η παροχή πάσης υλικής βοήθειας και περιθάλψεως εις 
ενδεείς (πτωχούς, ασθενείς, αστέγους, εγκαταλελειμμένους 
κ.ά.) της Μητροπολιτικής περιφέρειας, έχοντας ανάγκην 
βοήθειας και συμπαραστάσεως. 

β) Η οικονομική ενίσχυσις απόρων μαθητών και σπουδα¬ 
στών. 

γ) Η οικονομική ενίσχυσις απόρων πολυτέκνων οικογε¬ 
νειών. 

δ) Η παροχή Ελληνοχριστιανικής διαφωτίσεως εις τους κα¬ 
τοίκους της Μητροπολιτικής περιφέρειας δι’ εκδόσεως εντύ¬ 
πων και διαφωτιστικών φυλλαδίων. 

ε) Η βράβευσις αριστούχων μαθητών και μαθητριών της τε¬ 
λευταίας τάξεως Λυκείων της Μητροπολιτικής περιφέ¬ 
ρειας. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Β' ΔΙΟΙΚΗΣΙΣ 
'Αρθρον 3 

1. Το Γενικόν Φιλόπτωχον Ταμεϊον διοικείται υπό πενταμε¬ 
λούς Διοικητικού Συμβουλίου αποτελουμένου εκ των: α) Του 
Μητροπολίτου, ως Προέδρου, β) Του Πρωτοσυγκέλλου ή του 
Γ ενικού Αρχιερατικού Επιτρόπου, ως Αντιπροέδρου, γ) ενός 
Κληρικού της Μητροπόλεως, εκτελούντος καθήκοντα Γραμ- 
ματέως και Ταμίου και δ) Δύο λαϊκών (ανδρών ή γυναικών) διο- 
ριζομένων υπό του Μητροπολίτου. 

2. Η θητεία των μελών του Δ.Σ. είναι τριετής, το αξίωμα των 
τιμητικόν και άμισθον και δύνανται να επαναδιορισθούν μετά 
την λήξιν της θητείας των. Μέλος του Δ.Σ. εκλείπον ή παραι- 
τούμενον προ της λήξεως της θητείας του αντικαθίσταται υπό 
του Μητροπολίτου. Μέλος απέχον αδικαιολογήτως τριών συ¬ 
νεδριών του Δ.Σ. δύναται να αντικατασταθή υπό του Μητρο¬ 
πολίτου. 

Γ' ΠΟΡΟΙ 
'Αρθρον 4 

Πόροι του Γεν. Φιλοπτώχου Ταμείου είναι: 

α) Αι εισφοραί και οικονομικοί ενισχύσεις των Ενοριακών Ιε¬ 
ρών Ναών, αι οποίαι αναγράφονται ετησίως εις τους προϋπο¬ 
λογισμούς, ως και αι τοιαύται των Ιερών Μονών. 

β) Αι εξ ελευθέρας βουλήσεως προσφοραί του Μητροπολί¬ 
του και των Αιδ. Εφημερίων. 

γ) Αι δωρεαί και προσφοραί των φιλανθρώπων ή φιλανθρω¬ 
πικών Οργανώσεων, Σωματείων και Συλλόγων. 

δ) Αι τυχόν Κρατικαί επιχορηγήσεις. 

ε) Ποσοστόν 20% εκ των εις χρήμα μηνιαίων προσόδων 
εκάστου Ενοριακού Φιλοπτώχου Ταμείου, αποδιδόμενον ανά 
τρίμηνον. 

στ) Ποσοστόν 60% εκ του ετησίου εράνου της «ΗΜΕΡΑΣ 
ΤΗΣ ΑΓΑΠΗΣ» διενεργουμένου κατά το μήνα Δεκέμβριον. 

ζ) Το προϊόν εράνου εκ δισκοφοριών εις Ενορίας. 

η) Διάφοροι άλλοι πόροι μη κατονομαζόμενοι ώδε, τους 
οποίους ήθελεν εξεύρει το Διοικητικόν Συμβούλιον και προ¬ 
έρχονται εκ χρηστής πηγής. 

ΣΥΣΤΑΣΙΣ ΕΝΟΡΙΑΚΩΝ ΦΙΛΟΠΤΩΧΩΝ ΤΑΜΕΙΩΝ 
'Αρθρον 5 

Προς ευχερεστέραν εκπλήρωσιν του σκοπού του Γ ενικού 
Φιλοπτώχου Ταμείου συνίσταται παρ’ εκάστη ενορία ειδικόν 
Ταμεϊον ονομαζόμενον «ΕΝΟΡΙΑΚΟΝ ΦΙΛΟΠΤΩΧΟΝ ΤΑ- 
ΜΕΙΟΝ» με έδραν τον Κεντρικόν Ναόν της Ενορίας. 

'Αρθρον 6 

Έκαστον Ενοριακόν Φιλόπτωχον Ταμεϊον διοικείται υπό 
Διαχειριστικής Επιτροπής αποτελουμένης εκ του Εφημερίου 
του Ναού, ως Προέδρου και τεσσάρων Κυριών ή Δεσποινίδων, 
διοριζομένων υπό του Μητροπολίτου τη προτάσει του Εφημε¬ 
ρίου. Αντιπρόεδρον, Ταμίαν και Γραμματέα της Επιτροπής 
εκλέγει αύτη κατά την πρώτην αυτής συνεδρίαν. 

'Αρθρον 7 

Τα Μέλη της Διαχειριστικής Επιτροπής των Ενοριακών Φι- 
λοπτώχων Ταμείων διορίζονται υπό του Μητροπολίτου επί 
τριετεί θητεία, του Μητροπολίτου δυναμένου και προ της λή¬ 
ξεως της θητείας αυτών να αντικαταστήσει τα μέλη, άτινα δια 
λόγους απασχολήσεως ή υγείας ή άλλης τινός αιτίας δεν δύ- 
νανται να προσφέρουν τας υπηρεσίας των. Μετά την λήξιν 
της τριετούς αυτών θητείας τα μέλη των Ε.Φ.Τ. δύνανται να 
επαναδιορίζονται. 


'Αρθρον 8 

Η Διαχειριστική Επιτροπή των Ε.Φ.Τ. συνέρχεται τακτικώς 
μεν άπαξ του μηνός και επιλαμβάνεται των ενδιαφερουσών 
αυτήν υποθέσεων, εκτάκτως δε συγκαλείται όταν κληθεί υπό 
του Προέδρου αυτής ή ζητήσουσι τούτο τα τρία εκ των πέντε 
μελών αυτής. Η Επιτροπή ευρίσκεται εν απαρτία εάν παρί- 
στανται ο Πρόεδρος και δύο τουλάχιστον μέλη και αποφασίζει 
δια σχετικής πλειοψηφίας των παρόντων, εν ισοψηφία δε 
υπερισχύει η ψήφος του Προέδρου. Παν έγγραφον της Επι¬ 
τροπής υπογράφεται υπό του Προέδρου. 

ΠΟΡΟΙ ΤΟΥ Ε.Φ.Τ. 

'Αρθρον 9 

Πόροι του Ενοριακού Φιλοπτώχου Ταμείου είναι: 

α) Αι προαιρετικοί εισφοραί των πιστών. 

β) Το προϊόν των κυτίων, τα οποία τοποθετούνται εις τους 
Ιερούς Ναούς με την ένδειξιν «ΚΥΤΙΟΝ ΥΠΕΡ ΠΤΩΧΩΝ». 

γ) Το προϊόν εκ περιφοράς δίσκου υπέρ των πτωχών, κατό¬ 
πιν εγκρίσεως της Ιερός Μητροπόλεως. 

δ) Ποσοστόν 40% εκ του ετησίου εράνου της «ΗΜΕΡΑΣ 
ΤΗΣ ΑΓΑΠΗΣ». 

ε) Αι τυχόν κρατικαί επιχορηγήσεις και δωρεαί φυσικών ή 
νομικών προσώπων, κληρονομίαι και κληροδοσίαι. 

'Αρθρον 10 

Οι πόροι των Ενοριακών Φιλοπτώχων Ταμείων διατίθε¬ 
νται: 

1. Προς περίθαλψιν πτωχών της Ενορίας, δια παροχής εις 
αυτούς τακτικού ή εκτάκτου βοηθήματος, ειδών ενδύσεως, 
ιατρικής περιθάλψεως και φαρμάκων. 

2. ΔΓ αγοράν βιβλίων, σχολικών ειδών και δια την παροχήν 
χρηματικών βοηθημάτων εις απόρους μαθητάς της Ενο¬ 
ρίας. 

3. ΔΓ επισκέψεις εις τους φυλακισμένους και εις διαβιού- 
ντας εις ευαγή Ιδρύματα προς ενίσχυσίν των, και 

4. Εις περίπτωσιν κατά την οποίαν εις ένα Ιερόν Ναόν δεν 
υπάρχει κίνησις αναγκών και δεν παρέχονται βοηθήματα, δύ- 
ναται το προϊόν των πόρων να αποσταλεί εις το Γ ενικόν Φιλό¬ 
πτωχον Ταμεϊον «Ο ΑΓΙΟΣ ΣΠΥΡΙΔΩΝ». 

'Αρθρον 11 

Η εξακρίβωσις της οικονομικής καταστάσεως εκάστου εν¬ 
δεούς Ενορίτου πρέπει να γίνεται το δυνατόν ταχύτερον και 
μετά μεγίστης προσοχής, κατόπιν να εγγράφεται ούτος εις τα 
ειδικό βιβλία της Ενορίας και μετά σημειώσεως χρησίμων πα- 
ρατηρι ισεων. 

ΔΙΑΧΕΙΡΙΣΗ 

'Αρθρον 12 

Η διαχείρισις του Γενικού Φιλοπτώχου Ταμείου «Ο ΑΓΙΟΣ 
ΣΠΥΡΙΔΩΝ» και των Ενοριακών Φιλοπτώχων Ταμείων γίνεται 
δια της τηρήσεως των εξής: 

α) Διπλοτύπων Γραμματίων εισπράξεως και πληρωμής, δε¬ 
όντως ηριθμημένων και τεθεωρημένων υπό της Ιεράς Μητρο¬ 
πόλεως. 

β) Φακέλλου διαφυλάξεως τιμολογίων, αποδείξεων κ.λπ. 

γ) Βιβλίου Πρακτικών, τεθεωρημένου υπό της Ιεράς Μη¬ 
τροπόλεως. 

δ) Αι εισπράξεις εκ των κυτίων και εκ των δίσκων θα κατα¬ 
μετριόνται εις ειδικόν Πρακτικόν Καταμετρήσεως, το οποίον 
θα υπογράφεται τουλάχιστον υπό δύο μελών του Δ.Σ. ή της 
Δ.Ε. Αι εκδιδόμεναι αποδείξεις δια δωρεάς ή προαιρετικός ει¬ 
σφοράς θα υπογράφονται υπό του Προέδρου και του Ταμίου. 

'Αρθρον 13 

Κατά μήνα Δεκέμβριον συντάσσεται ο Προϋπολογισμός 
του επομένου έτους και κατά μήνα Ιανουάριον συντάσσεται ο 
Απολογισμός του διαρρεύσαντος έτους, αντίγραφα των 
οποίων υποβάλλονται εις διπλούν εις την Ιερόν Μητρόπολιν 
προς έγκρισιν. 

'Αρθρον 14 

Η χρηματική περιουσία εκάστου Ε.Φ.Τ. υπερβαίνουσα τας 
50.000 δρχ. δέον να κατατίθεται επ’ ονόματι του Ε.Φ.Τ. εις 
τινα Τράπεζαν ή Ταμιευτήριον. Δια πάσας ανάληψιν απαιτεί¬ 
ται απόφασις της Δ.Ε. κεκυρωμένη υπό της Ιεράς Μητροπό- 
λεως. 

'Αρθρον 15. 

Εν περιπτώσει διαλύσεως του Γ.Φ.Τ. «Ο ΑΓΙΟΣ ΣΠΥΡΙ¬ 
ΔΩΝ» η περιουσία αυτού περιέρχεται αυτοδικαίως εις την Ιε¬ 
ρόν Μητρόπολιν Κερκύρας, Παξών και Διαποντίων Νήσων, 
ήτις δύναται να διαθέση αυτήν δι’ οιονδήποτε παρεμφερή 
σκοπόν. 

Η περιουσία των Ε.Φ.Τ. εν περιπτώσει διαλύσεως αυτών, 
περιέρχεται εις το παρά τη Ιερά Μητροπόλει Γενικόν Φιλό- 
πτωχον Ταμείον «Ο ΑΓΙΟΣ ΣΠΥΡΙΔΩΝ». 

'Αρθρον 16. 

Ο παρών Κανονισμός δύναται να τροποποιηθεί και να συ¬ 
μπληρωθεί υπό του Μητροπολίτου μετά γνώμην του Διοικητι¬ 
κού Συμβουλίου του Γ.Φ.Τ. 

'Αρθρον 17. 

Η ισχύς του παρόντος άρχεται από της δημοσιεύσεως αυ¬ 
τού εις το επίσημον δελτίον της Ιεράς Συνόδου της Εκκλη¬ 
σίας της Ελλάδος «ΕΚΚΛΗΣΙΑ» και εις την Εφημερίδα της Κυ- 
βερνήσεως. 

'Αρθρον 18. 

Κάλυψις δαπάνης 

Από τας διατάξεις του παρόντος Κανονισμού προκαλείται 
δαπάνη εις βάρος του προϋπολογισμού του νομικού προσώ¬ 
που της Ιεράς Μητροπόλεως Κερκύρας, Παξών και Διαπο¬ 
ντίων Νήσων, το ύψος της οποίας δεν δύναται να προσδιορι- 
σθεί. 

-♦- 

Αριθ. 1023/2/1-ξθ (6) 

ΑΣΤΥΝΟΜΙΚΗ ΔΙΑΤΑΞΗ ΥΠ’ ΑΡΙΘ. 3Β' 
Κατάργηση της 3/1982 Αστυνομικής Διάταξης, τέως Διοική- 
σεως Χωροφυλακής Έδεσσας. 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΠΕΛΛΑΣ 

Έχοντας υπόψη τις διατάξεις: 

α) Του άρθρου 12 παρ. 3,4,5 και 6 του Ν. 1481 /84 «Οργα¬ 
νισμός του Υπουργείου Δημόσιας Τάξης». 

β) Του άρθρου 32 παρ. 3 εδαφ. α του Π.Δ. 161/88 «Ανα¬ 
διάρθρωση, σύσταση, οργάνωση και λειτουργία Περιφερεια¬ 
κών Υπηρεσιών της Ελληνικής Αστυνομίας και άλλες διατά¬ 
ξεις», και 

γ) Την υπ’ αριθ. 1023/2/1-σογ από 3.4.1997 Διαταγή του 
Υ.Δ. τάξης (παράγραφος 2, εδάφιο α), 


δ) Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋπολο¬ 
γισμού, αποφασίζουμε: 

Αρθρο μόνο 

Καταργούμε την υπ’ αριθ. 3/1982 Αστυνομική Διάταξη της 
τέως Διοίκησης Χωροφυλακής Έδεσσας «περί όρων ιδρύ- 
σεως και λειτουργίας καταστημάτων πωλήσεως κυρίως οινο¬ 
πνευματωδών ποτών και κέντρων διασκεδάσεως» όπως αυτή 
τροποποιήθηκε με την υπ’ αριθ. 3Α/1993 Αστυνομική Διά¬ 
ταξη της Αστυνομικής Διεύθυνσης Πέλλας, επειδή το αντικεί¬ 
μενο αυτής ρυθμίζεται από το άρθρο 41 της Α1 β/8577/1983 
(Β-526) Υγειονομικής Διάταξης, το Π.Δ. 180/1979 (Α-46), 
όπως τροποποιήθηκε - συμπληρώθηκε, το Π.Δ. 36/1994 
(Α-26), το άρθρο 41 του Ν. 2218/1994 (Α - 90) και το άρθρο 
11 του Ν. 2307/1995 (Α - 113). 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Έδεσσα, 13 Μαΐου 1997 

Ο Διευθυντής 
ΚΩΝ/ΝΟΣ ΔΗΜΗΤΡΙΟΥ 

-♦- 

Αριθ. 1023/2/1-ο (7) 

ΑΣΤΥΝΟΜΙΚΗ ΔΙΑΤΑΞΗ ΥΠ’ ΑΡΙΘ. 14Α' 
Κατάργηση της 14/1982 Αστυνομικής Διάταξης, τέως Διοι- 
κήσεως Χωροφυλακής Έδεσσας. 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΠΕΛΛΑΣ 
Έχοντας υπόψη τις διατάξεις: 

α) Του άρθρου 12 παρ. 3,4, 5 και 6 του Ν. 1481 /84 «Οργα¬ 
νισμός του Υπουργείου Δημόσιας Τάξης». 

β) Του άρθρου 32 παρ. 3 εδαφ. α του Π.Δ. 161/88 «Ανα¬ 
διάρθρωση, σύσταση, οργάνωση και λειτουργία Περιφερεια¬ 
κών Υπηρεσιών της Ελληνικής Αστυνομίας και άλλες διατά¬ 
ξεις», και 

γ) Την υπ’ αριθ. 1023/2/1-σογ από 3.4.1997 Διαταγή του 
Υ.Δ. Τάξης (παράγραφος 2, εδάφιο α), 
δ) Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋπολο¬ 
γισμού, καθορίζουμε: 

Αρθρο μόνο 

Καταργούμε την υπ’ αριθ. 14/1982 Αστυνομική Διάταξης 
της τέως Διοίκησης Χωροφυλακής Έδεσσας «περί μέτρων 
προλήψεως πυρκαϊών» επειδή το αντικείμενο αυτής ανήκει 
στην αρμοδιότητα του Πυροσβεστικού Σώματος, δυνάμει του 
άρθρου 1 παρ. 1 και 2 παρ. 3 του Ν. 616/1977 (Α' 166) και 
έχουν εκδοθεί σχετικές πυροσβεστικές διατάξεις, όπως οι 1 / 
1978 (Β - 1148), 4/1987 (Β - 724) και 6/1996 (Β - 150). 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Έδεσσα, 13 Μαΐου 1997 

Ο Διευθυντής 
ΚΩΝ/ΝΟΣ ΔΗΜΗΤΡΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




